section_heading: Opis djela
paragraph_text: U tome korpusu pisanih djela, Bespuća se nameću kao čudan križanac: dijelom polemika s političko-ideološkim protivnicima iz Tuđmanovog komunističkog razdoblja; dijelom filozofski pokušaj meditacije nad nasiljem u svjetskoj povijesti. Dijelo je i pokušaj artikulacije težnje za profiliranjem političke aktivnosti koja će svoj izraz dobiti u borbi za hrvatsku samostalnu državu. Tuđman je kao «filozof povijesti» neoriginalan i ne previše uvjerljiv: najveći broj ilustracija njegovih tvrdnji je iz popularne knjige Barbare Tuchman o zlosretnom 14. stoljeću. Klasični pisci filozofije povijesti u Tuđmanovovu svjetonazoru ne igraju veliku ulogu. Najugledniji domaći analitičari hrvatske geo- i povijesnopolitičke sudbine kao Ivo Pilar i Milan Šufflay slabo su zastupljeni u ovome djelu. Štoviše, u svome je pojmovnom instrumentariju Tuđmanova knjiga bila pomalo zastarjela već u trenutku izlaska: autorovo pozivanje na marksističke autoritete i ljevičarsko pravovjerje predstavljalo je anakronizam i u trenutku objave.